SLCซื้อฐานเศรษฐกิจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

คาดเจรจาเทกโอเวอร์จบไตรมาส3นี้เทงบ 300 ล้านบาทขยายธุรกิจใหม่โพสต์ทูเดย์ — โซลูชั่นคอนเนอร์ คาดจบดีลเทกโอเวอร์ฐานเศรษฐกิจไตรมาส 3 อุบไต๋ ราคาซื้อขาย กันงบลงทุนธุรกิจใหม่ 300 ล้านบาท ใช้แล้ว 50 ล้านทำทีวีดาวเทียม
นายอารักษ์ ราษฎร์บริหาร ประธานเจ้าหน้าที่บริหาร บริษัท โซลูชั่น คอนเนอร์ (1998) หรือ SLC เปิดเผยว่า บริษัทคาดว่าจะจบการเจรจาซื้อหนังสือพิมพ์ฐานเศรษฐกิจ พร้อมจับมือผู้ถือหุ้นร่วมแถลงข่าวถึงโครงสร้างและการดำเนินงานของบริษัทได้ในไตรมาส 3 นี้ และจะเริ่มรับรู้รายได้จากการลงทุนในปี 2554 เป็นต้นไป 
ทั้งนี้ บริษัทมีนโยบายลงทุนในธุรกิจสื่อใหม่ๆ ประมาณ 300 ล้านบาท ซึ่งตั้งแต่ต้นปีบริษัทใช้เงินไปเพียง 50 ล้านบาท สำหรับลงทุนในธุรกิจดาวเทียมตั้งบริษัทลูกที่บริษัทถือหุ้น 100% คือ บริษัท สปริง คอร์ปอเรชั่น 
สำหรับแหล่งเงินทุนนั้น นายอารักษ์ กล่าวว่า บริษัทคาดว่าจะขายหุ้นเพิ่มจำนวน 275 ล้านหุ้น ได้เงินประมาณ 1,000 ล้านบาท ภายในสัปดาห์ที่ 34 ของเดือน มิ.ย. ซึ่งการเพิ่มทุนเพื่อรองรับการออกใบสำคัญแสดงสิทธิ (วอร์แรนต์) 25 ล้านหุ้น และใบแสดงสิทธิในการซื้อหุ้นเพิ่มทุนที่โอนสิทธิได้ (TSR) 250 ล้านหุ้น โดยมีแผนการใช้เงินคือ 500 ล้านบาท ไว้สำหรับเป็นเงินทุนหมุนเวียน อีก 200 ล้านบาท ใช้พัฒนาระบบธุรกิจให้บริการด้านระบบเทคโนโลยีสารสนเทศครบวงจรทั้งด้านซอฟต์แวร์และฮาร์ดแวร์ (ไอซีที) 
ด้านแผนการดำเนินงานปีนี้พยายามจะไม่ให้ขาดทุน หรือให้มีรายได้ถึงจุดคุ้มทุนก่อน จากปีก่อนบริษัทขาดทุน 28 ล้านบาท ซึ่งส่วนใหญ่เป็นผลขาดทุนจากการตั้งสำรองหนี้สูญทั้งจากคดีความฟ้องร้องการดำเนินธุรกิจ จากการดำเนินการของงานที่อยู่ในมือ (แบ็กล็อก) ของผู้บริหารชุดเดิมที่รับงาน 45 โครงการระยะยาว ที่สัญญาว่าจ้างจะรับรู้รายได้ต่อเมื่องานเสร็จถึง 60% ของจำนวนแบ็กล็อกทั้งหมด 70 ล้านบาท สำหรับสัดส่วนรายได้ปีนี้ยังมาจากธุรกิจหลักคือ ไอซีที 70% และรายได้จากธุรกิจทีวีดาวเทียม 30%
“ยอมรับว่าไตรมาส 1 และไตรมาส 2 บริษัทยังมีผลขาดทุนอยู่จากงานแบ็กล็อกเก่า และคาดว่าจะดีขึ้นในไตรมาส 3 เพราะเริ่มจะได้เงินสัญญาว่าจ้างจากแบ็กล็อกเก่า และเตรียมที่จะยื่นงานประมูลวางระบบไอซีทีมูลค่า 800900 ล้านบาท โดยหวังว่าจะได้งานสัดส่วน 8090%” นายอารักษ์ กล่าว
นายธนพันธ์ วงศ์ชินศรี ในฐานะผู้ถือหุ้นใหญ่และผู้บริหารดูแลการพัฒนาระบบไอซีที กล่าวว่า ขณะนี้ยังคงสัดส่วนการถือหุ้นเท่าเดิม 16% แต่ของคนอื่นไม่ทราบ และยังตอบไม่ได้ว่าจะใช้สิทธิซื้อหุ้นเพิ่มทุนหรือไม่ 
“ผมไม่ใช่นอมินีของใคร เงินที่เข้ามาลงทุนใน SLC เป็นของคุณพ่อผม ส่วนคุณฉาย บุนนาค เป็นญาติกัน เพราะแม่ของภรรยาคุณฉาย เป็นน้องสาวของพ่อผม” นายธนพันธ์ กล่าว